ബർഹാൻപൂർ

മധ്യപ്രദേശിലെ ഇടത്തരം വലിപ്പമുള്ള നഗരമാണ് ബർഹാൻപൂർ. ബർഹാൻപൂർ ജില്ലയുടെ ഭരണസിരാ കേന്ദ്രമാണിത്. ഭോപ്പാലിന് ഏകദേശം 340 കിലോമീറ്റർ (211 മൈൽ) തെക്ക് പടിഞ്ഞാറായും മുബൈയ്ക്ക് 540 കിലോമീറ്റർ (336 മൈൽ) വടക്കുകിഴക്കുമായി താപ്തി നദിയുടെ വടക്കൻ തീരത്താണ് ഇതു സ്ഥിതിചെയ്യുന്നത്. നഗരം ഒരു മുനിസിപ്പൽ കോർപ്പറേഷനും ജില്ലാ ആസ്ഥാനവുമാണ്.

 ചരിത്രം 

 മുഗൾ കാലഘട്ടത്തിനു മുമ്പ് 
753–982 കാലഘട്ടത്തിൽ രാഷ്ട്രകൂട രാജവംശത്തിന്റെ കീഴിലുള്ള ഒരു പ്രധാന പട്ടണമായിരുന്നു ബുർഹാൻപൂർ. തപ്തി നദിയിലും അസിർഗഡ് കോട്ടയിലും നടത്തിയ ഖനനങ്ങളിൽ ചരിത്രാതീത കാലഘട്ടത്തിലെ നിരവധി നാണയങ്ങൾ, വിഗ്രഹങ്ങൾ, ക്ഷേത്രങ്ങൾ എന്നിവ കണ്ടെത്തിയിട്ടുണ്ട്. എന്നിരുന്നാലും, മധ്യകാലഘട്ടത്തിലാണ് ബുർഹാൻപൂർ പ്രശസ്തിയിലേക്ക് വന്നത്.

1388-ൽ, ഖന്ദേഷിലെ ഫാറൂഖി രാജവംശത്തിലെ സുൽത്താൻ മാലിക് നാസിർ ഖാൻ, ഷെയ്ഖ് സൈനുദ്ദീന്റെ നിർദ്ദേശപ്രകാരം ബുർഹാൻപൂർ നിലനിന്നിരുന്ന പ്രദേശത്ത് എത്തുകയും മധ്യകാല പ്രശസ്ത സൂഫി സന്യാസിയായ ബുർഹാൻ-ഉദ്-ദീന്റെ പേരിൽ പട്ടണത്തിന് നാമകരണം നടത്തുകയും ചെയ്തു. പിന്നീട് ഖാന്ദേഷ് സുൽത്താനേറ്റിന്റെ തലസ്ഥാനമായി ബുർഹാൻപൂർ മാറി. പിന്നീട്, ഈ രാജവംശത്തിലെ മറ്റൊരു സുൽത്താനായിരുന്ന മിരാൻ ആദിൽ ഖാൻ രണ്ടാമൻ (ഭരണകാലം 1457–1501), ബുർഹാൻപൂരിൽ ഒരു കോട്ടയും നിരവധി കൊട്ടാരങ്ങളും നിർമ്മിച്ചു. അദ്ദേഹത്തിന്റെ നീണ്ട ഭരണകാലത്ത്, ബുർഹാൻപൂർ വ്യാപാരത്തിനും തുണി ഉൽപാദനത്തിനുമുള്ള ഒരു പ്രധാന കേന്ദ്രമായി രൂപാന്തരപ്പെട്ടു.

 അവലംബം 

വർഗ്ഗം:മധ്യപ്രദേശിലെ പട്ടണങ്ങൾ